stanford-oval/wikipedia huggingface dataset:
Nicotiana benthamiana
การใช้ในงานวิจัย

N. benthamiana ถูกใช้เป็นสิ่งมีชีวิตต้นแบบในการวิจัยพืช ตัวอย่างเช่น ใบค่อนข้างบอบบางซึ่งอาจทำให้ใบช้ำเพื่อในการทดลองการสังเคราะห์เอทิลีน เอทิลีนเป็นฮอร์โมนพืชที่หลั่งออกมาหลังจากพืชได้รับบาดเจ็บ ซึ่งสามารถวัดปริมาณของเอทิลีนที่ปล่อยออกมาได้โดยใช้เทคนิคแก๊สโครมาโทกราฟี เนื่องจากชนิดพันธุ์นี้สามารถติดเชื้อโรคพืชจำนวนมากได้ N. benthamiana จึงถูกนำมาใช้กันอย่างแพร่หลายในด้านไวรัสวิทยาพืช นอกจากนี้ยังเป็นพืชเป้าหมายที่ดีเยี่ยมสำหรับเทคนิคการแทรกซึมอะโกรแบคทีเรีย (agroinfiltration)
N. benthamiana มีสายพันธุ์ป่าจำนวนมากทั่วประเทศออสเตรเลีย และสายพันธุ์ในห้องปฏิบัติการเป็นสายพันธุ์ในสิ่งแวดล้อมสุดขั้วที่มีต้นกำเนิดมาจากประชากรที่ยังคงสงวนการกลายพันธุ์ที่ทำให้เอ็นไซม์ Rdr1 (RNA-dependent RNA polymerase 1) ทำงานลดลง (loss-of-function mutation) ทำให้พืชชนิดนี้มีความไวรับสูง (hypersusceptible) ต่อไวรัส
การใช้ในงานวิจัย > เทคโนโลยีชีวภาพ

N. benthamiana เป็นพืชสามัญที่ใช้สำหรับทำ "pharming" (การเกษตรเพื่อผลิตเภสัชภัณฑ์) สำหรับผลิตสารภูมิต้านทานโมโนโคลนและชีวสังเคราะห์โปรตีนผสม (recombinant proteins) อื่น ๆ ตัวอย่างเช่น ยา ZMapp ถูกผลิตขึ้นโดยใช้พืชชนิดนี้
การพัฒนาวัคซีนป้องกันโควิด-19

บริษัทเทคโนโลยีชีวภาพ Medicago ในเมืองควิเบก ประเทศแคนาดา ใช้ N. benthamiana เป็น "โรงงาน" เพื่อผลิตอนุภาคคล้ายไวรัส โดยใช้ระยะเวลาเพาะเลี้ยงสั้นเพียงไม่กี่วันและทำได้ในปริมาณมาก ทำให้สามารถผลิตวัคซีนโควิด-19 ที่มีศักยภาพได้อย่างรวดเร็ว
ในเดือนกุมภาพันธ์ พ.ศ. 2565 กระทรวงสาธารณสุขแคนาดา (Health Canada) อนุญาตให้วัคซีนโควิด-19 ชื่อ CoVLP (ชื่อทางการค้า Covifenz) ที่กระบวนการผลิตใช้ N. benthamiana ใช้ในการป้องกันการติดเชื้อ SARS-CoV-2 ในผู้ใหญ่อายุ 18 ถึง 64 ปี
กิลตีออลเดอะเซม

Error ซิงเกิลโดยลิงคินพาร์ก ร่วมกับราคิม
"กิลตีออลเดอะเซม" (อังกฤษ: Guilty All the Same) เป็นเพลงของวงดนตรีร็อกชาวอเมริกัน ลิงคินพาร์ก เป็นซิงเกิลแรกที่รวมอยู่ในสตูดิโออัลบั้มที่ 6 ของวง เดอะฮันติงปาร์ตี เพลงนี้มีศิลปินรับเชิญ ราคิม เป็นนักร้องแร็ปชาวอเมริกาจากอีริคบีแอนด์ราคิม มาร่วมสร้างผลงานเพลงด้วย
มิวสิกวิดีโอ

มิวสิกวิดีโอของ "กิวตีออลเดอะเซม" เป็นความร่วมมือระหว่างลิงคินพาร์กกับโปรเจกต์สปาร์กของไมโครซอฟท์ ที่เปิดโอกาสให้แฟนคลับได้แก้ไขดัดแปลงสร้างสรรค์ผลงานเกม ในเกมที่แสดงในมิวสิกวิดีโอ ตัวเอกของเกม ซึ่งโดนความรู้สึกผิดหลอกหลอน และต้องพยายามหนีจากความรู้สึกผิดเหล่านั้น ด่านต่าง ๆ มีลักษณะคล้ายกับการผสมผสานระหว่างเกมเทมเพิลรัน ที่เป็นตัววิ่ง และศิลปะสไตล์นัวร์ของแบดแลนด์ ผู้เล่นที่เล่นได้ดี จะสามารถปลดล็อกเพลงสำเร็จ
รายชื่อเพลง

| ลำดับ | ชื่อเพลง | ประพันธ์ | โปรดิวเซอร์ | ยาว |
| --- | --- | --- | --- | --- |
| 1. | "กิลตีออลเดอะเซม" (ร่วมกับราคิม) | ลิงคินพาร์ก วิลเลียม กริฟฟิน | แบรด เดลสัน ไมค์ ชิโนดะ | 5:55 |
| ลำดับ | ชื่อเพลง | ประพันธ์ | โปรดิวเซอร์ | ยาว |
| --- | --- | --- | --- | --- |
| 1. | "กิลตีออลเดอะเซม" (เรดิโออีดิต) | ลิงคินพาร์ก กริฟฟิน | เดลสัน ชิโนดะ | 3:52 |
| ลำดับ | ชื่อเพลง | ประพันธ์ | โปรดิวเซอร์ | ยาว |
| --- | --- | --- | --- | --- |
| 1. | "กิลตีออลเดอะเซม" (ร่วมกับราคิม, เวอร์ชันอัลบั้ม) | Linkin Park Griffin | เดลสัน ชิโนดะ | 5:55 |
| 2. | "กิลตีออลเดอะเซม" (ชอตเตอร์อีดิต) | ลิงคินพาร์ก กริฟฟิน | เดลสัน ชิโนดะ | 3:53 |
นักดนตรี

เชสเตอร์ เบนนิงตัน – ร้องนำ
รอบ บัวร์ดอน – กลอง, เพอร์คัชชัน
แบรด เดลสัน – เล่นกีตาร์นำ
เดฟ ฟาร์แรล – กีตาร์เบส, เสียงร้องพื้นหลัง
โจ ฮาห์น (มิสเตอร์ฮาห์น) – เทิร์นเทเบิล, แซมพลิง, โปรแกรมคอมพิวเตอร์แต่งเสียง
ไมค์ ชิโนดะ – ร้องประสาน, จังหวะกีตาร์
ราคิม – ร้องแร็ป
ประวัติการออกจำหน่าย

| ประเทศ | วันที่ | รูปแบบ | ค่ายเพลง |
| --- | --- | --- | --- |
| สหรัฐ | 7 มีนาคม 2014 | ดิจิทัลดาวน์โหลด | วอร์เนอร์บราเธอร์ส แมชชีนชอป |
| อินเดีย | 7 มีนาคม 2014 | ดิจิทัลดาวน์โหลด | วอร์เนอร์บราเธอร์ส |
| Itaอิตาลีly | 7 มีนาคม 2014 | วิทยุฮิตร่วมสมัย | วอร์เนอร์บราเธอร์ส |
| สหราชอาณาจักร  | 7 มีนาคม 2014 | CD single promo | วอร์เนอร์บราเธอร์ส |
แหล่งข้อมูลอื่น

"Guilty All The Same" ที่ยูทูบ
เนื้อเพลง "Guilty All The Same"
| ด ค กเพลงของลิงคินพาร์ก |
| --- | --- |
 ผลงานเพลง  รางวัลและการเสนอชื่อ 
ไฮบริดทีโอรี:  "เปเปอร์คัต"  "วันสเต็ปโคลสเซอร์"  "พอยส์ออฟออทอริตี"  "ครอว์ลิง"  "รันอะเวย์"  "อินดิเอ็นด์"  "อะเพลซฟอร์มายเฮด" 
เมทีโอรา:  "ซัมแวร์ไอบีลอง"  "ไลอิงฟรอมยู"  "เฟนต์"  "เบรกกิงเดอะแฮบิต"  "ฟรอมดิอินไซด์"  "นัมบ์" 
มินิตส์ทูมิดไนต์:  "กิฟเวนอัป"  "ลีฟเอาต์ออลเดอะเรสต์"  "บลีดอิตเอาต์"  "แชโดว์ออฟเดอะเดย์"  "วอตไอฟ์ดัน" 
อะเทาซันด์ซันส์:  "เบิร์นนิงอินเดอะสกายส์"  "เวตติงฟอร์ดิเอ็นด์"  "แบล็กเอาต์"  "เรตชิสแอนด์คิงส์"  "อิริเดสเซนต์"  "เดอะแคทาลิสต์" 
ลิฟวิงทิงส์:  "ลอสต์อินดิเอ็กโค"  "อินมายรีเมนส์"  "เบิร์นอิตดาวน์"  "ไลส์กรีดมิสเซอรี"  "ไอลล์บีกอน"  "คาสเซิลออฟกลาส"  "พาวเวอร์เลส" 
เดอะฮันติงปาร์ตี:  "คีส์ทูเดอะคิงดอม"  "ออลฟอร์นัททิง"  "กิลตีออลเดอะเซม"  "เวสต์แลนส์"  "อันทิลอิตส์กอน"  "รีเบลเลียน"  "ไฟนอลแมสเคอเรด" 
วันมอร์ไลต์:  "เฮวี" 
เพลงที่ร่วมกับศิลปินอื่น:  "นัมบ์/อานคอร์"  "วีเมดอิต"  "อะไลต์แดตเนเวอร์คัมส์"  "ดาร์กเกอร์แดนบลัด" 
เพลงอื่น:  "พอยส์ออฟออทอริตี (รีมิกซ์)"  "นิวดิไวด์"  "นอตอะโลน"  "โรลลิงอินเดอะดีป 
  หมวดหมู่
กลุ่มเกาะมูโกจิมะ

| --- | --- |

ภูมิศาสตร์
ที่ตั้ง:  ประเทศญี่ปุ่น
พิกัด: 27°40′55″N 142°08′24″E﻿ / ﻿27.68194°N 142.14000°E﻿ / 27.68194; 142.14000
กลุ่มเกาะ: โองาซาวาระ
เกาะทั้งหมด: 19
เกาะหลัก: มูโกจิมะ (聟島), นาโกโดจิมะ (媒島), โยเมชิมะ (嫁島), คิตาโนชิมะ (北之島)
ความยาว: 32 กม. (19.9 ไมล์)
ความกว้าง: 11 กม. (6.8 ไมล์)
ระดับสูงสุด: 154.9 ม. (508.2 ฟุต)
จุดสูงสุด: ภูเขาเบียวบู (屏風山), เกาะนาโกโดจิมะ
จังหวัด:  โตเกียว
กิ่งจังหวัด: โองาซาวาระ
พื้นที่: 7 ตารางกิโลเมตร (2.7 ตารางไมล์)
ประชากรศาสตร์
ประชากร: ไม่มี
กลุ่มเกาะมูโกจิมะ (ญี่ปุ่น: 聟島列島; โรมาจิ: Muko-jima Rettō) เป็นกลุ่มเกาะขนาดเล็กที่ไม่มีผู้อยู่อาศัย มีพื้นที่รวม 7 ตารางกิโลเมตร ห่างจากโตเกียวราว 900–1,100 กิโลเมตร เป็นกลุ่มเกาะขนาดเล็กในหมู่เกาะโองาซาวาระ การเดินทางใช้เวลาจากเกาะชิจิจิมะไปทางทิศตะวันออกเฉียงใต้ประมาณ 5 กิโลเมตร หรือประมาณ 2 ชั่วโมง
ประวัติศาสตร์

มีประชากรสองคนเข้ามาตั้งรกรากในปี ค.ศ. 1881 และในปี ค.ศ. 1905 เกาะมีประชากร 25 คน เมื่อราคาน้ำตาลลดลงประชากรจำนวนมากจึงออกจากเกาะ เกาะมูโกจิมะจึงไม่มีผู้อาศัยอย่างสมบูรณ์
ภูมิศาสตร์

จุดสูงที่สุดบนเกาะมูโกจิมะตั้งอยู่ทางตะวันออกมีความสูง 88 เมตร มีชายหาดทางทิศใต้ของเกาะและเป็นจุดจอดเรือ
หลังจากที่เกาะไม่มีคนอาศัยจำนวนแพะก็ได้เพิ่มมากขึ้น แต่แพะเหล่านั้นก็ถูกนำออกจากพื้นที่ในปี ค.ศ. 1990
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ กลุ่มเกาะมูโกจิมะ
กิลด์ป่วนก๊วนฮา

| --- | --- |
กิลด์ป่วนก๊วนฮา

不徳のギルド (Futoku no Girudo)
ชื่อภาษาอังกฤษ: Immoral Guild
แนว: กามวิสัยสุขนาฏกรรม
มังงะ
เขียนโดย: ไทจิ คาวาโซเอะ
สำนักพิมพ์: สแควร์เอนิกซ์
สำนักพิมพ์ภาคภาษาไทย: เฟิร์ส เพจ โปร
นิตยสาร: โชเน็งกังกังรายเดือน
กลุ่มเป้าหมาย: โชเน็ง
วางจำหน่ายตั้งแต่: 12 มิถุนายน พ.ศ. 2560 – ปัจจุบัน
จำนวนเล่ม: 11 (ญี่ปุ่น) 9 (ไทย)
อนิเมะโทรทัศน์
กำกับโดย: ทากูยะ อาซาโอกะ
เขียนบทโดย: คาซูยูกิ ฟูเดยาซุ
ดนตรีโดย: เรียว ชิราซาวะ
สตูดิโอ: TNK
เครือข่าย: AT-X, Tokyo MX, TVA, KBS Kyoto, SUN, BS11
ฉาย:  5 ตุลาคม พ.ศ. 2565  –  21 ตุลาคม พ.ศ. 2565
ตอน: 12
 สถานีย่อยการ์ตูนญี่ปุ่น
กิลด์ป่วนก๊วนฮา (ญี่ปุ่น: 不徳のギルド; โรมาจิ: Futoku no Girudo) เป็นซีรีส์มังงะญี่ปุ่น เขียนเรื่องและวาดภาพโดยไทจิ คาวาโซเอะ ตีพิมพ์ในนิตยสารโชเน็งกังกังรายเดือน นิตยสารมังงะแนวโชเน็งของบริษัทสแควร์เอนิกซ์ตั้งแต่เดือนมิถุนายน พ.ศ. 2560 และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 11 ในเดือนมีนาคม พ.ศ. 2566 มังงะมีลิขสิทธิ์ในประเทศไทยโดยสำนักพิมพ์เฟิร์ส เพจ โปร ซีรีส์อนิเมะโทรทัศน์ดัดแปลง สร้างโดยสตูดิโอ  TNK ออกอากาศตั้งแต่เดือนตุลาคมถึงธันวาคม พ.ศ. 2565
สื่อ > มังงะ

ซีรีส์มังงะแต่งเรื่องและวาดภาพโดยไทจิ คาวาโซเอะ ตีพิมพ์ในนิตยสารโชเน็งกังกังรายเดือน นิตยสารมังงะแนวโชเน็งของบริษัทสแควร์เอนิกซ์ตั้งแต่วันที่ 12 มิถุนายน พ.ศ. 2560 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 10 ในเดือนกันยายน พ.ศ. 2565 มังงะมีลิขสิทธิ์ในประเทศไทยโดยสำนักพิมพ์เฟิร์ส เพจ โปร
สื่อ > มังงะ > หนังสือการ์ตูน

| # | วันที่ออกจำหน่าย | ISBN |
| --- | --- | --- |
| 1 |  22 มีนาคม พ.ศ. 2561 | 978-4-75-755623-2 |
| 2 |  21 กรกฎาคม  พ.ศ. 2561 | 978-4-75-755781-9 |
| 3 |  22 กุมภาพันธ์  พ.ศ. 2562 | 978-4-75-756008-6 |
| 4 |  9 สิงหาคม พ.ศ. 2562 | 978-4-75-756234-9 |
| 5 |  12 กุมภาพันธ์ พ.ศ. 2563 | 978-4-75-756497-8 |
| 6 |  11 สิงหาคม พ.ศ. 2563 | 978-4-75-756795-5 |
| 7 |  12 กุมภาพันธ์ พ.ศ. 2564 | 978-4-75-757088-7 |
| 8 |  11 สิงหาคม พ.ศ. 2564 | 978-4-75-757419-9 |
| 9 |  11 มีนาคม พ.ศ. 2565 | 978-4-75-757806-7 |
| 10 |  12 กันยายน พ.ศ. 2565 | 978-4-75-758132-6 |
| 11 |  10 มีนาคม พ.ศ. 2566 | 978-4-75-758464-8 |
สื่อ > อนิเมะ

ซีรีส์อนิเมะโทรทัศน์ดัดแปลงมีการประกาศสร้างในวันที่ 11 มีนาคม พ.ศ. 2565  ซีรีส์อนิเมะผลิตโดยสตูดิโอทีเอ็นเค กำกับโดยทากูยะ อาซาโอกะ เขียนบทโดยคาซูยูกิ ฟูเดยาซุ ออกแบบตัวละครโดยฮิรากุ คาเนโกะ แต่งดนตรีประกอบโดยเรียว ชิราซาวะ ออกอากาศตั้งแต่วันที่ 5 ตุลาคมถึง 21 ตุลาคม พ.ศ. 2565 ทางช่อง AT-X และเครือข่ายอื่น ๆ  เพลงเปิดชื่อเพลงว่า "Never the Fever!!" ร้องโดยซายากะ ซาซากิ ส่วนเพลงปิดชื่อเพลงว่า "ชูการ์ ชูการ์ สไปซ์" (シュガー・シュガー・スパイス, Shugā Shugā Supaisu) ร้องโดยมินามิ คูริบายาชิ
สื่อ > อนิเมะ > รายชื่อตอน

| ตอน | ชื่อ  | วันฉายเดิม  |
| --- | --- | --- |
| 1 | "ฮิตามุกิจะพยายามค่ะ  (ญี่ปุ่น: ひたむきに頑張ります！; โรมาจิ: Hitamuki ni Ganbarimasu!) โลกที่เด็กสาวไม่รู้จัก (ญี่ปุ่น: 少女の知らない世界; โรมาจิ: Shōjo no Shiranai Sekai)" | 5 ตุลาคม พ.ศ. 2565 |
| 2 | "สายฟ้าแลบ  (ญี่ปุ่น: 晴天の霹靂; โรมาจิ: Seiten no Hekireki)นักล่าปางตาย (ญี่ปุ่น: 瀕死の狩人; โรมาจิ: Hinshi no Kariudo)" | 12 ตุลาคม พ.ศ. 2565 |
| 3 | "ทุกคนมาเล่นกันเถอะ  (ญี่ปุ่น: みんなで遊ぼう; โรมาจิ: Min'na de Asobou)เธอคือคนแรก (ญี่ปุ่น: あなたが初めてです; โรมาจิ: Anata ga Hajimetedesu)" | 19 ตุลาคม พ.ศ. 2565 |
| 4 | "ดอกเตอร์มาเดอร์ (ญี่ปุ่น: ドクター・マーダー; โรมาจิ: Dokutā Mādā)ขาวกับดำ (ญี่ปุ่น: 白と黒; โรมาจิ: Shiro to Kuro)" | 26 ตุลาคม พ.ศ. 2565 |
| 5 | "ความลับของเบอร์เซิร์ก (ญี่ปุ่น: キョウカのヒミツ; โรมาจิ: Kyouka no Himitsu)งานเลี้ยงเนื้อ (ญี่ปุ่น: 肉の宴; โรมาจิ: Nikunoutage)" | 2 พฤศจิกายน พ.ศ. 2565 |
| 6 | "เมเด  (ญี่ปุ่น: メーデー; โรมาจิ: Mēdē)ครอบครัวใหม่ (ญี่ปุ่น: 新しい家族; โรมาจิ: Atarashī Kazoku)" | 9 พฤศจิกายน พ.ศ. 2565 |
| 7 | "ไม่ไหวหรอก (ญี่ปุ่น: ムリゲー; โรมาจิ: Murigē)ไอติมรสมินต์ (ญี่ปุ่น: ミントアイス; โรมาจิ: Mintoaisu)" | 16 พฤศจิกายน พ.ศ. 2565 |
| 8 | "เผาไหม้สมบูรณ์ (ญี่ปุ่น: 完全燃焼; โรมาจิ: Kanzen Nenshō)ขอบคุณนะ  (ญี่ปุ่น: ありがとう; โรมาจิ: Arigatō)" | 23 พฤศจิกายน พ.ศ. 2565 |
| 9 | "ไข่ทองคำ (ญี่ปุ่น: 金のタマゴ; โรมาจิ: Kin no Tamago)ของนุ่มนิ่ม (ญี่ปุ่น: やわらかいもの; โรมาจิ: Yawarakai Mono)" | 30 พฤศจิกายน พ.ศ. 2565 |
| 10 | "ความรู้สึกที่สั่นไหว (ญี่ปุ่น: 揺れる思い; โรมาจิ: Yureru Omoi)พ่อที่ยิ่งใหญ่ (ญี่ปุ่น: 偉大な父; โรมาจิ: Idaina Chichi)" | 7 ธันวาคม พ.ศ. 2565 |
| 11 | "การเปลี่ยนแปลงที่เข้ามา (ญี่ปุ่น: しわ寄せは走ってくる; โรมาจิ: Shiwayose wa Hashitte Kuru)โลกใหม่ (ญี่ปุ่น: ニューワールド; โรมาจิ: Nyūwārudo)" | 14 ธันวาคม พ.ศ. 2565 |
| 12 | "วันนี้ไม่อยากกลับ  (ญี่ปุ่น: 今日は帰りたくない; โรมาจิ: Kyō wa Kaeritakunai)ไขปริศนาเล็ก ๆ (ญี่ปุ่น: 謎解きリトル; โรมาจิ: Nazotoki Ritoru)" | 21 ธันวาคม พ.ศ. 2565 |
แหล่งข้อมูลอื่น

เว็บไซต์ทางการของมังงะ (ในภาษาญี่ปุ่น)
เว็บไซต์ทางการของอนิเมะ (ในภาษาญี่ปุ่น)
อนิเมะ กิลด์ป่วนก๊วนฮา ทางปีลีปีลี
กิลด์ป่วนก๊วนฮา (มังงะ) ที่เครือข่ายข่าวอนิเมะ
การลงประชามติรัฐธรรมนูญอียิปต์ พ.ศ. 2554

การลงประชามติรัฐธรรมนูญอียิปต์ พ.ศ. 2554 มีขึ้นในวันที่ 19 มีนาคม พ.ศ. 2554 ภายหลังการปฏิวัติอียิปต์ พ.ศ. 2554 มีผู้มีสิทธิ์มากกว่า 14 ล้านคน (77%) ลงมติเห็นชอบ ขณะที่ราว 4 ล้านคน (23%) คัดค้านการเปลี่ยนแปลงรัฐธรรมนูญ ผู้ออกมาใช้สิทธิ์ลงประชามติมีเพียง 41% จากทั้งหมด 45 ล้านคนเท่านั้น
การปฏิรูปรัฐธรรมนูญที่ได้รับความเห็นชอบนี้รวมไปถึงการจำกัดการดำรงตำแหน่งของประธานาธิบดีให้เหลือมากสุดเพียงสองวาระ วาระละสี่ปีเท่านั้น การควบคุมดูแลการเลือกตั้งของฝ่ายตุลาการ การกำหนดให้ประธานาธิบดีจะต้องแต่งตั้งรองประธานาธิบดี คณะกรรมการร่างรัฐธรรมนูญฉบับใหม่ภายหลังการเลือกตั้งสมาชิกรัฐสภา และกำหนดให้ผู้ลงสมัครรับเลือกตั้งประธานาธิบดีสามารถลงสมัครได้ง่ายขึ้น โดยมีประชากรลงชื่อ 30,000 คน จากอย่างน้อย 15 จังหวัด สมาชิกสภานิติบัญญัติ 30 คน หรือการเสนอชื่อโดยพรรคการเมืองซึ่งมีที่นั่งอย่างน้อยหนึ่งที่ในสภานิติบัญญัติ
การปฏิรูปดังกล่าวได้รับการรับรองจากทั้งสองฝ่ายว่าเป็นการเพิ่มการป้องกันประชาธิปไตย แต่ผู้คัดค้านโต้แย้งว่าหลักการต่าง ๆ ยังคงไม่ได้ไม่ไกล และการเลือกตั้งจัดขึ้นเร็วเกินไปซึ่งอาจเอื้อประโยชน์แก่กลุ่มผู้คัดค้าน ภราดรภาพมุสลิม และสมาชิกของอดีตพรรคประชาธิปไตยแห่งชาติ ซึ่งปกครองอียิปต์ภายใต้ฮอสนี มุบารัก ผู้สนับสนุนยังอ้างถึงความกังวลที่ว่าการรอนานเกินไปอาจเพิ่มโอกาสให้ฝ่ายทหารกลับมาทวงคืนอำาจหรือความเสี่ยงต่อความไร้เสถียรภาพก่อนการเลือกตั้ง
การเลือกตั้งสมาชิกสภานิติบัญญัติกำหนดให้จัดขึ้นภายในหกเดือนข้างหน้า โดยกลุ่มที่กำลังทำงานเพื่อก่อตั้งพรรคการเมืองใหม่หลายกลุ่ม ได้เริ่มทำการหาเสียงแล้ว
ประวัติ

รัฐธรรมนูญอียิปต์ฉบับ พ.ศ. 2514 ถูกยับยั้งโดยสภากองทัพสูงสุดเมื่อวันที่ 13 กุมภาพันธ์ พ.ศ. 2554 สองวันหลังจากการลาออกของฮอสนี มุบารัก ทางสภาได้จัดตั้งคณะกรรมการตุลาการขึ้นเพื่อร่างข้อแปรบัญญัติเพื่อปูทางสำหรับการเลือกตั้งสมาชิกรัฐสภาและประธานาธิบดีต่อไป
หากผลการลงประชามติส่วนใหญ่ไม่เห็นด้วยกับร่างรัฐธรรมนูญดังกล่าว รัฐธรรมนูญฉบับ พ.ศ. 2514 จะถูกทำให้เป็นโมฆะ และรัฐธรรมนูญฉบับใหม่จะถูกร่างขึ้นก่อนหน้าการเลือกตั้ง ซึ่งคาดว่าน่าจะขยายเวลาที่คาดการณ์ไว้ของช่วงถ่ายโอนอำนาจจนกระทั่งการเลือกตั้งไปจนถึง พ.ศ. 2555
ผลการลงประชามติ

| การลงประชามติรัฐธรรมนูญอียิปต์ พ> ศ. 2554.ทางเลือก | การลงประชามติรัฐธรรมนูญอียิปต์ พ> ศ. 2554.คะแนนเสียง | การลงประชามติรัฐธรรมนูญอียิปต์ พ> ศ. 2554. % |
| --- | --- | --- |
|  เห็นชอบ | 14,192,577 | 77.27% |
| ไม่เห็นชอบ | 4,174,187 | 22.73% |
| บัตรดี | 18,366,764 | 99.08% |
| บัตรเสียหรือไม่ลงคะแนน | 171,190 | 0.92% |
| คะแนนเสียงทั้งหมด | 18,537,954 | 100.00% |
อัตราการลงคะแนน: 41.2%
การลงประชามติเกี่ยวกับวันหยุดเรียนในกัมพูชา พ.ศ. 2504

การลงประชามติเกี่ยวกับวันหยุดเรียนในกัมพูชา พ.ศ. 2504 เกิดขึ้นในกัมพูชาเมื่อ 12 มกราคม พ.ศ. 2504  ผลการลงประชามติปรากฏว่ผู้มาออกเสียงยอมรับตามที่เสนอ
การลงประชามติเกี่ยวกับนโยบายในกัมพูชา พ.ศ. 2503

การลงประชามติเกี่ยวกับนโยบายในกัมพูชา พ.ศ. 2503 เป็นการลงประชามติในกัมพูชาเมื่อ 5 มิถุนายน พ.ศ. 2503 โดยผู้มีสิทธิ์ออกเสียงจะเลือกนโยบายหนึ่งจากสี่อย่างคือ นโยบายของพระ นโรดม สีหนุ, เซิง งอกทัญ คอมมิวนิสต์หรือเลือกว่า "ไม่แตกต่างกัน" เสียงส่วนใหญ่ยอมรับนโยบายของพระนโรดม สีหนุ
ผล

| ตัวเลือก | คะแนน | % |
| --- | --- | --- |
| พระนโรดม สีหนุ | 2,020,349 | 99.97 |
| เซิง งอกทัญ | 133 | 0.01 |
| คอมมิวนิสต์ | 133 | 0.01 |
| ไม่ต่าง | 93 | 0.01 |
| บัตรเสีย/ไม่ออกเสียง | 31 | – |
| ทั้งหมด | 2,020,739 | 100 |
| ผู้ออกเสียง | 2,199,731 | 91.86 |
ที่มา: Direct Democracy
การลงประชามติเกี่ยวกับรัฐธรรมนูญในกัมพูชา พ.ศ. 2502

การลงประชามติเกี่ยวกับรัฐธรรมนูญในกัมพูชา พ.ศ. 2502 เกิดขึ้นเมื่อ 29 พฤศจิกายน พ.ศ. 2502  โดยในวันที่ 6 ตุลาคม รัฐบาลกัมพูชาได้เรียกร้องให้มีการลงประชามติเพื่อตัดสินใจเกี่ยวกับใครควรเป็นผู้มีอำนาจระหว่างรัฐบาลและเขมรเสรีนำโดย ซ็อม ซารีและเซิง งอกทัญ พระนโนรดม สีหนุได้กล่าวว่าถ้าพระองค์แพ้ พระองค์จะเห็นด้วยหรืออาจจะลี้ภัย แต่ถ้าพระองค์ชนะ หัวหน้าของฝ่ายตรงข้ามจะถือว่าอยู่นอกกฎหมาย ซึ่งผลการลงคะแนน ประชาชนยอมรับพระนโรดม สีหนุ ทำให้พระองค์มีอำนาจในกัมพูชาจนถึง พ.ศ. 2513
ผล

| ตัวเลือก | คะแนน | % |
| --- | --- | --- |
| ยอมรับ |  | 99.95 |
| ต่อต้าน |  | 0.05 |
| บัตรเสีย/ไม่ออกเสียง |  | – |
| ทั้งหมด' |  | 100 |
Source: International Republican Institute
การระบาดทั่วของโควิด-19 ในสหรัฐ

บทความหลัก: การระบาดของโคโรนาไวรัส พ.ศ. 2562–2563 เรียงตามประเทศและดินแดน
ดูเพิ่ม: การระบาดของโคโรนาไวรัส พ.ศ. 2562–2563
| การระบาดของโคโรนาไวรัสในสหรัฐ พ> ศ. 2563 |
| --- | --- |
แผนที่รัฐของสหรัฐที่พบผู้ติดเชื้อต่อประชากรล้านคน
ผู้ป่วยยืนยันต่อรัฐ ข้อมูลเมื่อ 29 กรกฎาคม ค.ศ.  2020 (2020 -07-29).    ไม่มีการยืนยัน   ยืนยันน้อยกว่า 5,000 คน   ยืนยัน 5,000–10,000 คน   ยืนยัน 10,001–125,000 คน   ยืนยัน 125,001–325,000 คน   ยืนยันมากกว่า 325,000 คน 
โรค: COVID-19
สถานที่: สหรัฐ
การระบาดครั้งแรก: อู่ฮั่น มณฑลหูเป่ย์ ประเทศจีน
ผู้ป่วยต้นปัญหา: เอเวอร์เรตต์ รัฐวอชิงตัน (รายงานคนแรก) ชิคาโก, รัฐอิลลินอย (ผู้มาเยือนคนแรก)
วันแรกมาถึง: 15 มกราคม พ.ศ. 2563  (4 ปี 7 เดือน 27 วัน ที่แล้ว)
ผู้ป่วยยืนยันสะสม: 1,274,036 คน (CDC, รวมการยืนยันที่เป็นไปได้) 1,309,164 คน (JHU, รวมการยืนยันที่เป็นไปได้) 1,275,916 คน (CTP)
ผู้ป่วยปัจจุบัน: 1,017,884 คน (JHU)
หาย: 212,534 คน (JHU)
เสียชีวิต: 77,034 คน (CDC, รวมการตายที่เป็นไปได้) 78,746 คน (JHU, รวมการตายที่เป็นไปได้) 71,762 คน (CTP)
วันที่ 6 มีนาคม: ประธานาธิบดีทรัมป์ มาเยี่ยมศูนย์ควบคุมและป้องกันโรคแห่งชาติ
บทความนี้เกี่ยวกับผลกระทบของการระบาดของโคโรนาไวรัส พ.ศ. 2562–2563 ต่อสหรัฐ
ดูเพิ่ม

การระบาดทั่วของไวรัสโคโรนาในทำเนียบขาว
3 ทหารเสือสาว (ละครโทรทัศน์)

บทความนี้เกี่ยวกับชุดละครโทรทัศน์ สำหรับชุดหนังสือ ดูที่ 3 ทหารเสือสาว
| 3 ทหารเสือสาว |
| --- | --- |

3 ทหารเสือสาว
สร้างโดย: กิ่งฉัตร
ประเทศแหล่งกำเนิด: ประเทศไทย
ภาษาต้นฉบับ: ภาษาไทย
การผลิต
ผู้อำนวยการสร้าง: ทีวีซีน
3 ทหารเสือสาว เป็นละครโทรทัศน์ไทยโดยดัดแปลงมาจากนวนิยายชื่อเดียวกัน ประพันธ์โดย กิ่งฉัตร กำกับการแสดงโดย ผิน เกรียงไกรสกุล, อรรถพร ธีมากร และ บัณฑิต ทองดี นำแสดงโดย อธิชาติ ชุมนานนท์, อุรัสยา เสปอร์บันด์, ชาคริต แย้มนาม, ราศรี บาเล็นซิเอก้า, ปกรณ์ ฉัตรบริรักษ์ และ ภีรนีย์ คงไทย
ก่อนหน้านี้นืยายทั้งสามเรื่องสร้างเป็นละครโทรทัศน์มาแล้วแต่นำมาสร้างทีละเรื่องเท่านั้น (มายาตวัน พ.ศ. 2538 ออกอากาศทางช่อง 7, มนต์จันทรา พ.ศ. 2544 ออกอากาศทางช่อง 3, และ ฟ้ากระจ่างดาว พ.ศ. 2548 ออกอากาศทางช่อง 7)
เรื่องย่อ > มายาตวัน

เรื่องราวความรักระหว่างนักข่าวสาวและแหล่งข่าวดาราหนุ่มอดีตเด็กกำพร้า ซึ่งเต็มไปด้วยความสนุกสนาน ตื่นเต้น สลับซับช้อน กับเหตุการณ์ที่เกิดขึ้น เขาคิดเสมอว่า ชีวิตของเขาเหมือนต้องคำสาป ความรัก ความงาม และความสุขที่ผ่านเข้ามาในชีวิตช่างแสนสั้น เลื่อนลอย ไม่ต่างจากภาพลวงตา มายาแห่งตะวัน ที่หลอกล่อให้หลงใหลติดอยู่กับความงามซึ่งเกิดขึ้นเพียงชั่วลำแสงสุดท้ายตะวัน ก่อนความมืดมนและความหนาวเหน็บที่ยืนยาวกว่าหลายร้อยหลายพันเท่าจะโถมใส่โดยไม่ทันตั้งตัว แต่มัทนาไม่ใช่ภาพลวงตาที่เกิดขึ้นจากแสงอาทิตย์อัสดง เธอคือความจริง คือแสงสว่างอันบริสุทธิ์ที่สาดส่องเข้ามาในชีวิตเขา สร้างความอบอุ่นและความหวัง ความรักของเธอจะทำให้เขากลับมาเป็นเขตต์ตะวันคนเดิม
มัทนา เธอคือนักข่าวสาวตัวเล็ก ๆ ที่มีความมุ่งมั่นแห่งสำนักพิมพ์สยามสาร ซึ่งได้รับมอบหมายจาก บ.ก.ให้ไปสัมภาษณ์ "เขตต์ตวัน" อดีตพระเอกหนุ่มชื่อดัง ที่หันหลังให้กับวงการบันเทิงและหันไปทำธุรกิจเสื้อผ้า ความท้าทายของการสัมภาษณ์อยู่ตรงที่เขตตวันเป็นคนไม่ชอบนักข่าว อีกทั้งยังมีอดีตเพื่อนสมัยเด็กของเขตต์ตวัน ที่คอยส่งข้อมูลเรื่องเขตต์ตวันมีส่วนพัวพันกับการตายของผู้หญิงคนหนึ่งและการค้าโสเภณี มัทนาจึงต้องใช้ความพยายามอย่างสูงกว่าจะได้ขอสัมภาษณ์ ด้วยความตั้งใจจริงและจริงใจของเธอ ทำให้งานเขียนชิ้นดังกล่าวประสบความสำเร็จอย่างมาก และทำให้เธอได้หัวใจอดีตพระเอกหนุ่มมาครองด้วย
เรื่องย่อ > มนต์จันทรา

นานครั้งที่พระจันทร์จะโผล่ให้เห็น แต่ทุกครั้งที่เห็นก็มักจะเป็นจันทร์เจ้าแห่งความหลัง จันทร์เอ๋ยจันทร์เจ้า ขอข้าวขอแกง กลายเป็น "มนต์จันทรา" เกาะยานกที่ฝั่งทะเลตะวันออก ไกลออกไปถึงเกาะพระฮามในน่านน้ำเขมร เป็นเรื่องระหว่างเขากับเธอ นักข่าวสาว กับ เจ้าพ่อกาสิโน
สาระวารี กับ สาระสมา พี่น้องฝาแฝดที่มีความหลังฝังใจตั้งแต่เด็ก ๆ เกี่ยวกับเรื่องการพนันโดยพ่อหลงการพนันอย่างหนักเสียเงินทางทรัพย์สิน จนกระทั่งแม่ไม่สบายสาระวารีไปขอเงินพ่อที่บ่อนเพื่อไปรักษาแม่ แต่พ่อไม่ให้แถมถูกพ่อตลาดไล่ตี "ษมา" ซึ่งอยู่ในเหตุการณ์เห็นเข้าก็นึกสงสารจึงให้เงินสาระวารี พอสาระวารีกลับถึงบ้านแม่ก็ได้เสียชีวิต ทำให้เธอมีความหลังฝังใจกับเรื่องการพนันอย่างมาก จนเมื่อเป็นนักข่าวแล้ว มีเหตุต้องทำข่าวเกี่ยวกับการเปิดบ่อนคาสิโน่ จึงทำให้สาระวารีกลับมาเจอกับษมาอีกครั้ง แต่เธอกลับจำเขาไม่ได้ ส่วนษมานั้นจำเธอได้แม่นยำ จึงรุกที่จะจีบเธออย่างเต็มที่ และด้วยภารกิจท้าทายที่เสี่ยงตาย จึงเป็นจุดเชื่อมโยงหัวใจของทั้งสอง
เรื่องย่อ > ฟ้ากระจ่างดาว

หญิงสาวแหงนมองท้องฟ้าด้วยความประหลาดใจนึกถึงคืนหนึ่งเมื่อสิบกว่าปีก่อน วันที่ซมซานหนีออกมาจากบ้านแม่ นึกถึงเมื่อสองคืนก่อนที่ดาวเริ่มส่องแสงแข่งกับเดือน สองคืนนั้นกับคืนนี้แตกต่างกันลิบลับ ต่างแม้ว่าจะเป็นท้องฟ้าเดิม ดาวดวงเดิม หากวินาทีนี้เมื่อก้าวไปกับชายหนุ่ม มีคณากลับไม่รู้สึกเจ็บปวด หวาดกลัวหรือคุมแค้นแต่อย่างไร ทุกย่างก้าวมีแต่ความมั่นใจและอบอุ่น ความมั่นใจแปลก ๆ เกิดขึ้นอย่างที่ไม่เคยรู้สึก ว่าทุกอย่างก้าวต่อไปนี้ เธอคงไม่ต้องเดินอย่างเดียวดาย คงไม่ต้องเดินอย่างอ้างว้าง
มีคณา นักข่าวสาวสายอาชญากรรม ตั้งปณิธานว่จะเป็นนักข่าว และจะนำเสนอข่าวเพื่อโค่นล้มพวกหากินกับการค้าผู้หญิงให้ได้มากที่สุด เมื่อมีคณาเรียนจบมหาวิทยาลัย เธอได้เข้าทำงานที่หนังสือพิมพ์สยามสาร และเธอได้เจอกับ มัทนา และสาระวารี ซึ่งมีปณิธานการทำงานเหมือนกัน จนกระทั่งวันหนึ่ง เธอต้องไปทำข่าวงานแฟชั่นโชว์การกุศลแทนมัทนา เพื่อนรักของเธอ ซึ่งต้องไปทำข่าวที่ต่างจังหวัด มีคณาไม่เคยชอบอะไรที่เธอตัดสินว่าเป็นเรื่องฟุ้งเฟ้อ ไฮโซ เธอพยายามเกี่ยงให้สาระวารีไปทำ แต่สาระวารีก็ติดทำข่าวในต่างจังหวัดเช่นกัน ในงานนี้ทำให้ได้พบกับ "พ.ต.ต.หิรัณย์" นายตำรวจหนุ่มหล่อ เก่งกาจ จากหน่วยงานนอกเครื่องแบบของ ป.ป.ส. และมีเหตุให้ทั้งสองต้องมาร่วมทำงานด้วยกัน พ.ต.ต.หิรัณย์ จึงฉวยโอกาสนี้ เริ่มสานสานความสัมพันธ์กับมีคณา พร้อมทั้งคลายปมในใจที่เธอเกลียดผู้ชายลง
ลำดับการออกอากาศ

| ชื่อละคร | นักแสดง | วันที่ออกอากาศ | จำนวนตอน |
| --- | --- | --- | --- |
| มายาตวัน | อธิชาติ ชุมนานนท์ อุรัสยา เสปอร์บันด์ | วันพุธ ที่ 3 เมษายน 2556 -   วันพุธ ที่ 15 พฤษภาคม 2556 | 13 ตอน |
| มนต์จันทรา | ชาคริต แย้มนาม ราศรี บาเล็นซิเอก้า | วันพฤหัสบดี ที่ 16  พฤษภาคม 2556 -   วันพุธที่ 26 มิถุนายน 2556 | 11 ตอน |
| ฟ้ากระจ่างดาว | ปกรณ์ ฉัตรบริรักษ์ ภีรนีย์ คงไทย | วันพฤหัสบดีที่ 27 มิถุนายน 2556 -   วันพฤหัสบดีที่ 18 กรกฎาคม 2556 | 8 ตอน |
ละครโทรทัศน์ > มายาตวัน

มายาตวัน ถูกนำมาสร้างเป็นละครโทรทัศน์เรื่องแรกผลิตโดยบริษัทกันตนา ออกอากาศครั้งแรกเมื่อวันที่ 7 มิถุนายน พ.ศ. 2538 ต่อมา มนต์จันทรา ถูกสร้างมาเป็นละครโทรทัศน์เรื่องที่สอง ออกอากาศครั้งแรกเมื่อปี พ.ศ. 2544 นำแสดงโดย ฉัตรชัย เปล่งพานิช, กัญญารัตน์ จิรรัชชกิจ ออกอากาศทางช่อง 3 และเรื่องสุดท้าย ฟ้ากระจ่างดาว ออกอากาศครั้งแรกเมื่อวันที่ 27 มิถุนายน พ.ศ. 2548
และในปี พ.ศ. 2555 ได้นำกลับมาสร้างใหม่อีกครั้ง แต่ได้นำมาสร้างเป็น ซีรีส์สามทหารเสือสาว ผ่านนิยายรัก สามเรื่อง สามสไตล์ เรื่องแรก มายาตวัน อธิชาติ ชุมนานนท์ รับบทเป็น เขตต์ตวัน อุรัสยา เสปอร์บันด์ รับบท มัทนา เรื่องที่สอง มนต์จันทรา ชาคริต แย้มนาม รับบทเป็น ษมา ราศรี บาเล็นซิเอก้า รับบทเป็น สาระวารี และ ฟ้ากระจ่างดาว ปกรณ์ ฉัตรบริรักษ์ รับบทเป็น สารวัตรหิรัณย์ ภีรนีย์ คงไทย รับบทเป็น มีคณา